रानी के साथ कपिल को अपने शो के आने वाले एपिसोड की शूटिंग करनी थी। अब खबर है कि यह शूटिंग भी कैंसिल हो गई है। रानी मुख़र्जी अपनी फिल्म हिचकी के एक्सटेंडेड प्रमोशन के लिए शो का हिस्सा बनने वाली थीं। हिचकी को बॉक्स ऑफिस पर अच्छी सफलता हासिल हो चुकी है। वह हिचकी के कलाकारों के साथ शो का हिस्सा बनने वाली थीं। सूत्रों से मिली जानकारी के अनुसार फिल्म से जुड़े कई बच्चे वहां पहुंच चुके थे। खबर थी कि शूटिंग 2 बजे तक होगी लेकिन कपिल ने लगभग 7.30 तक सबको इंतज़ार करवाया। हालांकि रानी वहां नहीं पहुंची थीं लेकिन बच्चे पहुंच चुके थे। इसके बाद रानी को काफी देर के बाद मैसेज आया कि वह आठ बजे तक सेट पर पहुंचे तो दूसरी तरफ बताया गया कि शूट कैंसल कर दिया गया है। वहीं दूसरे सूत्रों का कहना है कि ऐसा कुछ भी नहीं हुआ था, बल्कि कपिल एक बार फिर से बीमार हो गए थे और इस वजह से वह इस शूट का हिस्सा नहीं बन पाए और शूटिंग कैंसिल करनी पड़ी। रानी की टीम को तुरंत इसकी जानकारी दे दी गई थी और फिल्म की टीम से वहां सेट पर किसी को भी इंतज़ार नहीं कराया गया था।